Pe când era prim-ministru, Victor Ponta s-a întâlnit în secret, fără ca acest lucru să fie consemnat pe agenda oficială a premierului, cu miliardarul George Soros. Informația a fost confirmată, cu greu, chiar de Victor Ponta care a bâlbâit o explicație cum că ar fi discutat cu George Soros și cu Damian Drăghici (actual europarlamentar PSD) programele pentru romi. Întâlnirea a avut loc în 11 martie 2014. Oficial, George Soros, președintele Fundației pentru o Societate Deschisă a vizitat împreuna cu Gabriel Petrea, viceprimarul PSD al Sectorului 6, la acel moment, Mihnea Costoiu ministrul PSD al Cercetării și fost turnător la Securitate sub numele Iulian încă de când era la liceu, Ciprian Necula, ulterior numit de PSD secretar de stat la MFE, Asociația Romano ButiQ, condusă de Necula atunci, la sediul din cartierul Giulești-Sârbi, în spațiul în care se lucra la înființarea primului Muzeu al Culturii Romilor din România în Sectorul 6.

Însă guvernul Ponta a fost mult mai infiltrat de Soros decât atât: Soros i-a plătit purtătorului de cuvânt al guvernului Ponta, Mirel Palada și actual candidat PRU o bursă de studii (vă dați seama ce sumă enormă!!!!) în Statele Unite pe care clovnul de Palada o justifică pentru că era un student sărac de parcă ceilalți primiseră burse, bogați fiind.

Impostorii de la PRU Ghiță, Savu și Diaconu au anunțat că luptă cu Soroș dar l-au pus purtător de cuvânt pe Palada cel plătit de Soros.

Și PSD-ista Corina Crețu s-a întâlnit cu George Soros.

Acum Gabriel Petrea, liderul TSD este cap de listă la București pentru Camera Deputaților, Necula e și el pe loc eligibil pe aceeași listă, Ponta candidează deputat la Gorj iar Costoiu senator la București unde l-a postat pe liste șpăgara din dosarul Microsoft, Ecaterina Andronescu.

„Așadar cine votează PSD și PRU, votează implicit cu Soroș și își vinde țara! Nu ne vindem străinilor, nu ne vindem țara! Soros, prin rețeaua sa din PSD și PRU, ne va conduce viitorul. Soros s-a întâlnit în vie cu Sebastian Ghiță! etc.”. Menționez că acesta este un citat din campania electorală doar că am înlocuit „USR, PNL și tehnocrați” cu „PSD și PRU” și altele.